નવાઝના શબ્દોમાં અજાણ્યાં પરિબળો (અન્ય શબ્દોમાં લશ્કરના ઈશારે) આ કામ કરી રહ્યા છે. ચૂંટણીઓ પહેલાં પાકિસ્તાનનું રાજકીય વાતાવરણ તો ડહોળાઈ રહ્યું છે ત્યારે દેશની વધુ ચિંતા તો આર્થિક બાબતો અંગેની છે. પાકિસ્તાનની બંધારણીય જોગવાઈ પ્રમાણે ૩૧મી મેથી ચૂંટાયેલી સરકારનો કાર્યકાળ પૂરો થઇ ગયો હોઇ ત્યાં અત્યારે હંગામી સરકાર છે. તેના વડાપ્રધાને નાણા સચિવને સ્પષ્ટ શબ્દોમાં જણાવી દીધું છે કે વિદાય લઇ ચૂકેલી નવાઝના પક્ષની સરકાર દેશની આર્થિક સદ્ધરતાના જે દાવાઓ કરતી હતી, તે સાચા નથી અને માંડ બે મહિનાની આયાતને પહોંચી વળી શકે એટલું માત્ર ૧૦ અબજ ડોલરનું વિદેશી ભંડોળ છે. આગામી ઓગસ્ટ પહેલાં જો આંતરરાષ્ટ્રીય નાણાં ભંડોળની સહાય નહીં સાંપડે તો દેશ મોટી આર્થિક કટોકટીમાં ફસાઈ જશે.પાકિસ્તાનમાં સંભવતઃ આગામી બે-ત્રણ મહિના કેવળ રાજકીય રીતે જ નહીં પરંતુ આર્થિક દૃષ્ટિએ પણ ભારે કટોકટીભર્યા સાબિત થવાના છે.